b"\n_START_ARTICLE_\nLondon River\n_START_SECTION_\nArgument\n_START_PARAGRAPH_\nLa brit\xc3\xa0nica senyora Sommers viu sola a la seva granja de l'illa de Guernsey havent mort el seu marit a la Guerra de les Malvines i estudiant la seva filla a Londres._NEWLINE_El 7 de juliol de 2005 la solit\xc3\xa0ria mare s'assabenta per televisi\xc3\xb3 dels atemptats terroristes a Londres. Preocupada, s'intenta posar en contacte amb la seva filla, que no respon les m\xc3\xbaltiples trucades. Esgotada la seva paci\xc3\xa8ncia, finalment s'embarca cap a Londres per veure-la personalment._NEWLINE_Paral\xc2\xb7lelament a Fran\xc3\xa7a, Ousmane rep la not\xc3\xadcia per part de la seva fam\xc3\xadlia a \xc3\x80frica que el seu fill -al qual ell no ha vist des de fa sis anys- no d\xc3\xb3na senyals de vida d'enc\xc3\xa0 dels atemptats a Londres. Ousmane, pare d'edat ja avan\xc3\xa7ada, aprofita aleshores l'oportunitat per retrobar-se amb el seu fill -qui \xc3\xa9s per ell un perfecte desconegut- i empr\xc3\xa8n tamb\xc3\xa9 un viatge cap a la capital anglesa._NEWLINE_Tot seguint la pista dels seus respectius fills, Ousmane i la senyora Sommers acaben finalment coincidint al donar-se el cas que els seus fills surten junts i comparteixen pis. La conservadora i carregada de prejudicis la senyora Sommers, de religi\xc3\xb3 cristiana, desconeixia per complet la secreta vida que la seva filla duia a la capital, i queda completament fora de s\xc3\xad al descobrir que aquesta surt amb un musulm\xc3\xa0 d'origen afric\xc3\xa0._NEWLINE_La conservadora mare recela evidentment del musulm\xc3\xa0 Ousmane i es posa en contacte amb la policia tot alarmada pel fet que la seva filla hagi pogut ser convertida a l'islamisme. Aquest fet, sumat a la seva sobtada desaparici\xc3\xb3 el dia dels atemptats, crida per descomptat l'atenci\xc3\xb3 a Scotland Yard, que creu estar sobre la bona pista. Creix la sospita que els dos joves hagin pogut ser els autors dels atemptats al descobrir-se que la filla estudiava \xc3\xa0rab._NEWLINE_El panorama canvia de sobte quan l'efectiu cercle musulm\xc3\xa0 d'Ousmane dissipa tota incertesa al descobrir que els dos joves havien planificat un viatge en tren cap a Par\xc3\xads el mateix dia dels atemptats. Tot sembla indicar, doncs, que els fills no nom\xc3\xa9s no tenen res a veure amb l'atemptat sin\xc3\xb3 que a m\xc3\xa9s es troben sans i estalvis a Par\xc3\xads. Aix\xc3\xb2 alleuga enormement a la senyora Sommers, la qual per fi es despr\xc3\xa8n dels seus inicials prejudicis i s'interessa per primer cop per Ousmane, passant ambd\xc3\xb3s un feli\xc3\xa7 dia junts i acceptant la vida que han decidit els seus fills._NEWLINE_Una trucada de la policia al seg\xc3\xbcent dia neguita de nou a la senyora Sommers i Ousmane, els quals s\xc3\xb3n efectivament informats de la mort dels seus fills, que mai van arribar a l'estaci\xc3\xb3 de trens en haver pres un dels autobusos fets explotar._NEWLINE_El resignat per\xc3\xb2 ser\xc3\xa8 Ousmane truca a la seva fam\xc3\xadlia a \xc3\x80frica per informar del tr\xc3\xa0gic desenlla\xc3\xa7 abans de tornar cap a Par\xc3\xads; la dessolada senyora Sommers torna per altra banda a la seva arrecerada granja, on haur\xc3\xa0 de reprendre sola una dura vida que continua."